
Qoraalkii hore waxaynu ku so qaadanay warbixin guud oo ku saabsan hawada sare 
sharcigeeda,qaybtan labaad waxaynu si gaar ah u gali doona hawada Somaliland iyo ugu 
dambayn waxaynu wax ka taaban diyaradaha iyo gegada diyaradaha. Guud ahaan suuqa 
duulimaadyada Africa wuu kordhay wakhtiyadii u dambaysa sababo la xidhidha ganacsiga 
kala dhaxeeya Asia awgeed iyo guud ahaan qaradaha caalamka 5% marka loo eego 
warbixinti ugu dambsay ee ICAO. Marka laga yimaado qaradan Somaliland ku taal meel aad 
muhiim u ah oo Africa ku xidh Asia,Europe, America iyo guud ahaan ba caalamka oo 
idil.Hawada Somaliland iyo Somalia waxa maamuli jiray dhawr iyo tobankii sano ee u 
dambeyey hay'ada duulimaadyada ee jimciyada qurumaha ka dhaxaysa lakiin waxa so 
baxday maalmahan in lagu warejiyay dawlada taagta daran ee isticmaasha magacii Somalia. 
Arrinkaas oo Somaliland ku noqday looma fadhi iyo arrin la yaraystay wakhtigii xukumadii 
madaxweyne Siilaanyo.Somaliland way sugtay xuduuda dhuleed ,badeed,waxa hadda hadal 
iyo hawli ka taal waa hawada sare. Somaliland aad bay ugu fududay inay hawadeeda sare 
gacanta ku dhigto wakhti kooban iyadoon cid kala xaajoon lakiin waxay ixtiraamaysa 
deganaanta iyo bad qabka khadadka caalamiga ah ee hawadeeda mara iyadoo dhawraysa 
qawaniinta qaramamidoobay,sida aynu ka maqalay ergay gaar ah ee qaramadoobay Mr. 
Keatin wuxu sheegay in wada hadal sadex geesood ahi bilaabmayo oo Somaliland loo 
garaabay in qalad weyni dhacay oo hawadeedii lagu xadgudbay. sida ugu dhakhsaha badan 
Somaliland waxay codsan doonta in ugu horeyn hawada si siman ula qaybsano maamulka 
iyo dakhliga koonfurta Somalia inta wada hadalku socdo . Arrinkani waa xasaasi wuxu 
taabanaya qaddiyada gooni isu taaga jamhuuriyadda Somaliland mana sahlana wakhti buu 
qaadan doona ,tusaale waxa inoo noqon kara wadanka British-ka marku ku dhawaaqay 
iskaashi Yurub inu ka baxay waxaynu maqalay inay wakhti dheer oo laba sano lagu qiyaasay 
qaadan doonta hanaanka kala gurashadu,wakhti intee leeg bay qaadan karta kala guurka 
inaga iyo Somaliya oo aynu wax wadda lahaan jirnay iyo isla xisaabtankeedu(hanti maguurto 
ah,dayn,dhul,hawada sare iyo iwmj.Haddii wada hadal midho dhali waayo,Somaliland isku 
filan,way haysta dad xirfad u leh,qalabna way heli karta,iskaashiga caalamku iyaga ubaahan 
inay inala shaqeeyaan waayo marin muhiim ah oo caalamka isku xidho ayay tahay 
hawadeenu. Diyaradaha guud ahaan waxa si fiican u cadaynaya waxay tahay sharciga 





duulimaadyada ee ICAO gaar ahaan sharciga 14 aad (annex 14) ,diyaaraduhu waa gadiidka 
cirka duula oo aynu isticmaalo,qaar waa kuwo qumaati u kaca(helicopter) umana baahna 
gego halka diyaradaha badankoodu(fixed wing) u baahanyihiin gego diyaradeed 
diyaaraduhu waa mashiin ama aalada duuli karta iyadoo ay hawadu (air) tageerayso , haddi 
aynu milicsanoTariikh ahan diyaadaha , mudo lagu qiyaaso laba qarni ka hor dadku cirka u 
gani jireen balloon ama caag naqas laga buuxiyay kuwaaas oo u duuli jiray dhinaca hawadu 
ama dabayshu u socoto , markay taariikhdu ahayd 1903 laba nin oo walaalo ah oo Orville iyo 
Wilbur Wright brothers ayaa soo saaray diyaaradii ugu horeysay, marka laga yimaado 
wakhtiga hore ee la hindisay diyaaradaha,waxa horumar badan la sameeyay intii dagaalada 
aduunka(kii waad ila kii labaaad),xaga mashiinada ,hagida , dhismaha guud ee diyaaradaha, 
iyo gegada ka kacaan ama ku degaaan.Wixi ka dambeeyay 1980 ,waxa bilaabmay wakhtigii 
loo yaqaanay digital age ama wakhtigii farsmada casriga ah,culays badan ba laga korqaaday 
bayloodka(pilots),shaqalaha hagista(air traffic control) iyo dhamaan wixi ka shaqeeya (other 
crew member),shaqada bedelkeeda waxa qabanaya qalab casri ah.Enjineeradu waxay 
markasta isku daayayaan ama ku mashquulsan yihiin in la helo diyaarado fudud dhismo 
ahaan isla markaana adkaysi uu leh xooggaga barasharka hawada,iyo culayska la saarayo 
guudkooda kuna amaan ah sida(safe). Inta waxa so raaca , khubaradu ku hawlan yihiin sidii 
degaanka loo dhowri laha oo mashiino aan wasakhaynayn loo soo saari laha.Ka hortaga 
shilalka iyo arrimaha degaanka haddaynu ku dul nasano, shilalka diyaaradaha waa wax aad 
u qasaaro badan naf iyo maal ba , Waxyabaha ugu badnaan sababa ama keena shilalka 
diyaaradaha waxa ugu badan waxa ka mid ah: 

1. Walax aan ka mid ahayn mashiinka diyarada oo soo gasha (foreign object debris) 

2. Warbixin qaldan oo la siiyo shaqalaha diyarada(misleading information) 

3. Haadka oo ku dhaca diyarada(bird strike) 

4. Qalad ay sameeyaan dadku(human error) 

5. Gegada diyaradaha sida loo dhisay(airport design) 

6. Dabka(fire) 

La soco qaybaha dambe... nashqadaynta ila hawlgalka gegada diyaradaha(airport design and 

operation)... 

...In sha allah... 


By : Abdikarim Daud (Aeronautical Engineer) 
E-mail: abdikarimdm@qmail.com 



